== Udstilling ==
[[Fil:MaryRoseMuseum1.jpg|thumb|upright|Koncepttegning af det nye [[Mary Rose Museum]].]]
[[Fil:Mary Rose Museum.jpg|thumb|right|Det nye Mary Rose Museum]]
Straks efter beslutningen om at hæve ''Mary Rose'' begyndte diskussionen om, hvor det skulle udstilles. Den østlige del af Portsea Island ved Eastney var blandt de første forslag, men blev opgivet på grund af problemer med parkering og afstanden fra det [[værft]], hvor skibet oprindeligt blev bygget. I juli 1981, godt et år inden hævningen, blev det foreslået, at det skulle stå ved siden af [[Horatio Nelson]]s berømte flagskib [[HMS Victory|''Victory'']] i [[Portsmouth Historic Dockyard]], hvor en række andre berømte orlogsskibe er udstillet som museumsskibe. En gruppe, som kaldte sig "Maritime Preservation Society" ("Selskabet til maritim bevarelse"), foreslog [[Southsea Castle]], hvorfra Henrik 8. havde bevidnet forliset, og der var udbredt skepsis omkring en placering ved det historiske værft. Kritikken gik så langt, at en lokalpolitiker ved en lejlighed truede med at trække samtlige lovede donationer tilbage, hvis den endelige placering af udstillingsbygningen skulle blive ved værftet. Det debatteredes i [[byråd]]et og i lokalavisen ''The News'', om projektet var de store omkostninger værd. Skønt debatten tidligt i 80-erne beskrives som hård af forfatteren Dafid Childs, var projektet aldrig i egentlig fare på grund af skibets store symbolværdi for såvel Storbritanniens som Portsmouths maritime historie.<ref>Childs (2007), s. 199.</ref>
Historie Arkæologi